ထူဝ်ႇၵူဝ်ႈ

ထိုင်ၶၢဝ်းၵတ်းယဝ်ႉ ထူဝ်ႇႁႆႈၵေႃႈလိူင်ႇ ၽၵ်းယိူဝ်ႈၼၢင်းၶဵဝ်ၵေႃႈလိူင်ႇ မိူဝ်ႈၼႆႉႁဝ်းမႃးဢွၼ်ၵၼ်ႁဵတ်းၽၵ်းတႆးဝၢၼ်ဝၢၼ်။

ၽၵ်းဢၼ်ပႃးဝႆႉၸမ်ႉ
ထူဝ်ႇႁႆႈဢၼ်ပႃးမဵတ်ႉၸမ်ၵေႇၶႅၼ်းၶႅမ်ႉ
ၽၵ်းၽဵတ်း
ၽၵ်းလုမ်းပုမ်း

ၵိရိယႃႇၸမ်ႉ
- မၢၵ်ႇၽိတ်ႉလိပ်း
- ၵိူဝ်
- ထူဝ်ႇၼဝ်ႈၶႅပ်းၸီႇၾႆးႁွမ်ႁွမ်
- ၽၵ်းႁေႃ

လၢႆးမိုဝ်ႉၸမ်ႉ
1. ၼိုင်ႈထူဝ်ႇ ၽၵ်းၽဵတ်း ၽၵ်းလုမ်းပုမ်းႁႂ်ႈသုၵ်း ပေႃးသုၵ်းယဝ်ႉၶိုၼ်းသႆႉဝႆႉထႃႈ သင်ၸိူဝ်းဝႃႈလႆႈတူမ်ႈဢဝ်ၸိုင်မၼ်းတေဢူမ်ၼမ်ႉ လူဝ်ႇလႆႈမိပ်ႇၼမ်ႉႁႂ်ႈမၼ်းႁႂ်ႇ ၵမ်ႉမၼ်းတေပိူဝ်ႉ။
2. တမ်ၽၵ်းႁေႃဝႆႉထႃႈ၊
3. တမ်မၢၵ်ႇၽိတ်ႉလိပ်းလႄႈထူဝ်ႇၼဝ်ႈၸီႇဝႆႉ၊
4. ဢဝ်မေႃႈၽၵ်းတင်ႈၾႆး ၼမ်ႉမၼ်းသႂ်ႇဢိတ်းဢီႈယႃႇပေႃးၵိၼ်ၼမ်ႉမၼ်းၼမ် ဢဝ်ၽၵ်းႁေႃလူင်းၶူဝ်ႈႁႂ်ႈႁွမ် သိုပ်ႇၼၼ်ႉၵေႃႈဢဝ်ၼမ်ႉၽိတ်ႉလူင်းၶူဝ်ႈ ပေႃးၶူဝ်ႈၶူၼ်းၶဝ်ႈၵၼ်လီယဝ်ႉၵေႃႈ ၸိမ်းတူၺ်းၵိူဝ်လႄႈၽွင်ဝၢၼ် (ၵိၼ်တၢၼ်ႇတၢၼ်ႇ)
5. သိုပ်ႇၼၼ်ႉၵေႃႈဢဝ်ထူဝ်ႇလႄႈၽၵ်းလူင်းၶူဝ်ႈၶူၼ်းယူင်းႁႂ်ႈၶဝ်ႈၵၼ် ပူင်လူင်းၵိၼ်လႆႈယဝ်ႉ ယႃႇပေၶူဝ်ႈၾႆးႁႅင်း။

ႁဵတ်းၸိူင်ႉၼႆၵေႃႈထူဝ်ႇၵူဝ်ႈႁဝ်းၵေႃႈဝၢၼ်ယဝ်ႉ ႁဝ်းတေလႆႈသၢပ်ႇဢရႃႇသႃႇႁွမ်ၽၵ်းလုမ်းပုမ်း ၽၵ်းၽဵတ်းႁိုၼ်းၸီႈလိၼ်ႉ ထူဝ်ႇႁႆႈၸဵမ်းမဵတ်ႉထူဝ်ႇၼုၼူၼ်းၶျေႃး သင်မီးႁဵပ်းဝူတ်းလေႃးထႅင်ႈၶႅၼ်းၶိုၵ်ႉ။

ၸၢမ်းႁဵတ်းၵိၼ်ၼူၺ်းၶႃႈလႄႈ။